มองมุมต่าง ออกแรงให้ลืม พักสมองปล่อยใจ
ไปซะให้พ้นจากละแวกบ้านแสนจำเจสัก 2 - 3 วัน ไม่ต้องลงทุนถึงขั้นพักรีสอร์ทหรูก็ได้ แค่เปลี่ยนบรรยากาศบ้างให้คลายเครียดหายกังวล  ไปเยี่ยมเพื่อนหรือญาติที่ต่างจังหวัด (ใกล้ๆ ก็ได้) หาโรงแรมเล็กๆ น่ารักพักคนเดียวสัก 2 - 3 คืน หรือลองหาพวก Airbnb แบบแบ่งห้องหรือกระทั่งโซฟาให้เช่าก็ได้ เดี๋ยวนี้คนไทยก็ทำกันเยอะแยะ (เลือกที่ดูปลอดภัยหน่อยนะ) จะได้มีโอกาสสำรวจเมืองในมุมของคนพื้นที่ ทุกคนก็คงเคยเป็น คือนึกขึ้นได้ว่าต้องโทรหาธนาคาร แต่พอเดินเข้าห้องไปหยิบมือถือปุ๊บดันลืมซะงั้น ว่าฉันเข้ามาทำไม มีงานวิจัยที่ชี้ให้เห็นว่าแค่คุณลุกเดินออกไปที่ห้องอื่น ก็ทำให้คุณเกิดขี้หลงขี้ลืมขึ้นมาได้ เพราะงั้นสกิลการลืมนี้ก็น่าจะช่วยคุณลืมเรื่องเครียดได้ชั่วครั้งชั่วคราวเหมือนกัน  เวลาเครียดเมื่อไหร่ ก็แค่ลุกเดินออกจากห้องไป แค่นี้ก็ใช้ได้แล้ว ทำซ้ำได้ตามต้องการ ทุกครั้งที่คับอกคับใจ ถ้ามีบางเรื่องที่คุณอยากลืมเป็นพิเศษ ให้คุณลองบังคับใจให้ลืมด้วยวิธีที่เรียกว่า “รุกเพื่อลืม (active forgetting)” ประมาณเดียวกับตอนที่คุณพยายามท่องจำอะไรสักอย่าง (นึกถึงตอนเตรียมสอบสิ) วิธีนี้มีงานวิจัยรองรับด้วยนะ ว่าช่วยฝึกให้คุณลืมเรื่องที่ไม่อยากจำได้จริงๆ  ทุกครั้งที่เรื่องเครียดผุดขึ้นมาในจิตใจ ให้ผลักมันออกไปซะ หรือคิดทับไปซะว่า “พอกันที เบื่อจะคิดเรื่องนี้แล้ว” ทำแบบนี้ซ้ำๆ เรื่อยๆ ก็เหมือนเวลาคุณอยากจำอะไรนั่นแหละ การลืมก็ต้องใช้เวลาฝึกฝนเหมือนกัน คุณจะเริ่มจำรายละเอียดของเรื่องนั้นไม่ได้ แล้วในที่สุดก็จะเลือนหายไปตามกาลเวลา กลับกัน คราวนี้ให้บังคับตัวเองให้คิดเรื่องกลุ้มนั้นตลอดเวลาให้เบื่อจนทนไม่ไหว คุณสลายเรื่องกลุ้มที่เกาะกุมจิตใจได้ แค่ทำให้มันกลายเป็นเรื่องธรรมดาสามัญในชีวิตไปไงล่ะ เลือกมาสักความคิด แล้วคิดหรือพูดซ้ำๆ ให้เบื่อไปเลย  เช่น ถ้าคุณทำงานพลาดจนเก็บมาเครียด ก็ให้คิดว่า “ตกงานแน่คราวนี้ ตกงานแน่คราวนี้ ตกงานแน่คราวนี้” ถ้าคุณคิดหรือพูดซ้ำๆ มากพอ จะเริ่มรู้สึกว่าเรื่องนี้มันชักแปลกๆ น่าเบื่อ ไม่ก็ฮาซะงั้น ฝึกไปเรื่อยๆ แล้วเดี๋ยวความคิดนี้ก็สิ้นฤทธิ์ไปเอง คราวนี้เปลี่ยนไปสนใจเรื่องดีๆ ในชีวิตแทน นี่แหละสุดยอดวิธีลืมเรื่องกลุ้ม การหมกมุ่นคิดแต่เรื่องดีๆ ที่เกิดกับคุณ จะช่วยให้คุณลืมคิดถึงเรื่องกลุ้ม และมองโลกในแง่ดียิ่งขึ้น  ทุกครั้งที่จับได้ว่าตัวเองเครียดอีกแล้ว ให้หยุดซะ แล้วเขียนมา 5 อย่างที่คุณดีใจหรือภูมิใจเหลือเกิน อาจจะเป็นครอบครัว ความฟิตแอนด์เฟิร์มของคุณ บ้านหลังน้อยแสนอบอุ่น ความทรงจำดีๆ หรือโอกาสแสดงฝีมือที่เคยได้รับก็ได้ ออกกำลังกายบ่อยๆ นอกจากร่างกายแข็งแรงแล้วยังช่วยคุณลืมปัญหา แถมอารมณ์ดีอีกต่างหาก นอกจากนี้พอออกกำลังกายแล้วคุณจะมีสมาธิ มุ่งมั่น ใช้ชีวิตตามที่คิดได้มากขึ้น ไม่เผลอไปเครียดอีกเพราะเอ็นดอร์ฟินหลั่งแล้วมีความสุขสุขภาพดี  ไปเต้นรำ จะตื้ดตามผับบาร์ หรือแค่เปิดเพลงเต้นอยู่ที่บ้านก็ตามสะดวก ขี่จักรยาน ตอนนี้บ้านเราฮิตยังกับอะไรดี ไม่ซื้อก็หาเช่าได้ไม่ยากเลย เล่นเทนนิสกับเพื่อน แฟน ญาติ หรือจะตีเองคนเดียวแบบกระทบกำแพงก็ได้ ลองเข้าคลาสโยคะร้อนก็น่าสน การออกกำลังกายแบบแอโรบิค ไม่ว่าจะท่าไหนก็พิสูจน์แล้วว่าช่วยคุณผ่อนคลาย แถมทำให้อารมณ์ดี ไปเดินเล่นนี่ก็ช่วยคลายเครียดได้เยอะเหมือนกัน จริงๆ แล้วมีงานวิจัยที่ชี้ให้เห็นด้วยซ้ำว่าการเดินเร็วประมาณ 30 นาทีนี่ช่วยให้คุณสบายใจได้พอๆ กับการกินยาคลายเครียดอย่างอ่อนๆ เลยทีเดียว ว่ากันว่าการหัวเราะแบบสะใจช่วยกระตุ้นให้ beta-endorphins (ฮอร์โมนความสุข) ในสมองหลั่งได้เป็นอย่างดี มาหัวเราะย้อมใจกันดีกว่า!  ซื้อตั๋วไปดูเดี่ยวของพี่โน้สเลย หรือจะดูซิทคอมอยู่กับบ้านก็ได้ นึกย้อนถึงวีรกรรมฮาๆ ของคุณและผองเพื่อนก็ดี อีกหนึ่งสุดยอดวิธีลืมกลุ้ม ก็คือไปเฝ้าพระอินทร์กันดีกว่า ก็ถ้าหลับอยู่แล้วจะไปจำความทุกข์ได้ยังไง! แถมยังมีงานวิจัย (อีกแล้ว) ที่ชี้ให้เห็นว่า ใครเข้านอนแต่หัวค่ำมักไม่ค่อยทุกข์ร้อนเหมือนชาวบ้านเขา  ตั้งเป้านอนให้ได้ 8 ชั่วโมงต่อวัน ถ้าปกตินอนน้อยกว่านั้น ให้เริ่มจาก 6 ชั่วโมงก่อน แล้วพยายามข่มตาหลับต่อไปให้ครบ เป็นเรื่องจริงตามหลักวิทยาศาสตร์ ที่การแตะต้องสัมผัสกันทางกายช่วยให้คนเรารู้สึกดี เวลาคุณกอดรัดฟัดเหวี่ยงกับใคร ร่างกายเราจะหลั่ง oxytocin (ฮอร์โมนแห่งความผูกพัน) ออกมาแบบเต็มพิกัด ทำให้คุณรู้สึกสงบปลอดภัยขึ้นมา ในขณะที่ระดับ cortisol (ฮอร์โมนความเครียด) จะลดลงแทน หนังสือดีๆ สักเล่มหรือหนังสนุกๆ สักเรื่องนี่แหละช่วยคุณลืมเรื่องกลุ้มดีนัก เลือกแนวเรื่องตามใจชอบได้เลย  เลือกหนังสือ (หรือหนัง) ที่ไม่ต้องใช้ความคิดเท่าไหร่ จะได้ย่อยง่าย อินไปกับเรื่องแบบลืมกลุ้มไปเลย นิยายแนว Young adult ก็น่าสนใจ เพราะ (1) อ่านง่าย (2) บางทีก็มาเป็นชุด และ (3) หลายเรื่องมีทั้งเวอร์ชั่นหนังสือและหนัง อย่างพวก Harry Potter, The Hunger Games แล้วก็ Twilight นี่ยอดนิยมตลอดกาล คุณลืมเรื่องกลุ้มได้ง่าย แค่ลองหนีเข้าไปใน “happy place” หรือโลกจินตนาการของคุณ จะเป็นสถานที่จริงที่คุณเคยไปมาและยังจำติดตา หรือเป็นที่ที่คุณอุปโลกน์ขึ้นเองก็ได้ นึกภาพตัวเองอยู่ที่นั่นสัก 2 - 3 นาที จะช่วยเปลี่ยนอารมณ์และลืมเรื่องกลุ้มได้แบบมหัศจรรย์เลยล่ะ  หลับตา ทำใจและกายให้สบาย จินตนาการถึง happy place ของคุณ ลงลึกทุกรายละเอียดเท่าที่จะทำได้ คุณได้ยินเสียงอะไรบ้าง? เห็นอะไรบ้าง? กลิ่นล่ะเป็นยังไง? มีลมพัดผ่านมาโดนตัวคุณบ้างไหม แล้วรู้สึกยังไง? คิดให้เพลินสัก 2 - 3 นาที อยากพักสมองเมื่อไหร่ก็ทำซ้ำตามขั้นตอนได้ทุกเมื่อ ดนตรีนั้นเปลี่ยนอารมณ์คนเราได้เหมือนจับวาง ฟังเพลงเศร้าเมื่อไหร่เป็นน้ำตาเล็ด ฟังเพลงตื้ดก็วิญญาณสายย่อเข้าสิง สนุกจนลืมทุกข์ขึ้นมา ลองเปิดเพลงมันส์ๆ ฟังคลายเครียดดู ถ้าเปิดดังพอ และ/หรือร้องตามไปด้วยละก็ รับรองว่าปัญหาอะไรก็ลืมหมด ถ้าอยากลืมแบบเร็วเป็น 2 เท่า ก็ลุกขึ้นมาเต้นมันซะเลย! ถ้าคุณมีเรื่องอยากลืม ก็คว้ามือถือโทรหาเพื่อนซะเลย ชวนเพื่อนคุยเรื่องของเขาเยอะๆ ตั้งใจฟังให้ดีแล้วคอยถามเป็นระยะ พอคุยกับเพื่อนแล้วจะช่วยปรับอารมณ์ให้คุณ แถมเบี่ยงเบนความสนใจไปจากปัญหาของตัวเองอีกต่างหาก  ถามเพื่อนเรื่องที่ทำงาน ช่วงนี้ชีวิตเพื่อนมีอะไรอัพเดตบ้างไหม หรือจะถามว่าไปไหนทำอะไรหนุกๆ มาบ้างหรือเปล่าก็ได้ ให้เพื่อนเล่าละเอียดแบบเห็นภาพเลย เอาชนะเรื่องแย่ๆ บั่นทอนใจด้วยเรื่องชวนยิ้ม ให้ระดมพลังบวกมากๆ จนดันเรื่องคับอกกระเด็นหายไปเลย เริ่มจากคิดว่าคุณชอบอะไรในตัวเอง (เรื่องเล็กก็ได้) จากนั้นค่อยต่อด้วยความสำเร็จในชีวิตที่ผ่านมา  เช่น ลองคิดว่า “ผมเรานี่ทรงเดียวกับนางเอกคนนั้นเลย” “เกิดมาก็ไม่ค่อยป่วยกับใครเขา” หรือ “เราเล่นบาสเก่งน้องๆ ทีมชาติเลย” ก็ได้ ต่อมาก็เช่น “ดีที่ย้ายมาอยู่ทางเหนือ อากาศดีแถมวิวสวยชะมัด” “โชคดีแค่ไหนที่พ่อแม่ยังอยู่กับเราทั้งคู่” หรือจะ “เกิดมาไม่เคยอดอยากเหมือนใครเขาเลย” ก็ดี สังเกตไหม คุณมักเครียดเป็นพิเศษตอนหวนคิดถึงอดีตและกังวลถึงอนาคต ลองตั้งสติให้รู้ตัวตื่นอยู่กับปัจจุบันขณะดู ทำง่ายๆ ได้ด้วยการนั่งสมาธินี่แหละ ไม่งั้นก็หาอะไรทำที่ได้จดจ่อ อย่างพับผ้าหรือชงชา ให้ใช้เวลาทำกิจกรรมนั้นอย่างเดียวประมาณ 5 นาที อย่าไปคิดหรือทำอย่างอื่น สังเกตแต่ละรายละเอียดให้ได้มากที่สุด พอครบ 5 นาทีแล้ว รับรองว่าอนาคตกับอดีตก็ไม่ชัดเจนเท่าเรื่องตรงหน้าในปัจจุบันเลย
ออกต่างจังหวัด. ลุกเดินออกจากห้อง. ผลักเรื่องเครียดทิ้งไป. กลุ้มซะให้พอใจ. สู้ด้วยเรื่องดีๆ. หาเรื่องเสียเหงื่อ. ไปเดินเล่น. หัวเราะมันเข้าไป. นอนซะเลย. กอดกันให้สบายใจ. ดำดิ่งสู่โลกจินตนาการ. หา “happy place” ของตัวเอง. เอาเสียงเพลงเข้าข่ม. ปรับทุกข์กับเพื่อน. คิดเรื่องดีๆ. ฝึกสมาธิ.
https://www.wikihow.com/Forget-Your-Troubles https://www.wikihow.com/Forget-Your-Troubles https://www.wikihow.com/Forget-Your-Troubles
Changing Your Perspective Distracting Your Body Taking a Mental Vacation